《次庐月山贺建造韵》
宋代·方逢振

辙雪营巢近岁除，樵奴溪友落成初。
卜邻喜有玉川子，作计拚为陶隐居。
架上多储韩杜卷，案头不著老庄书。
乾坤自有关心事，非是幽人偏爱庐。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。